b'\n_START_ARTICLE_\nFighters+Lovers\n_START_PARAGRAPH_\nFighters+Lovers er en kontroversiel gruppe best\xc3\xa5ende af syv danskere, der blev startet i januar 2006. Gruppen har startet et t\xc3\xb8jfirma og -m\xc3\xa6rke samt et pladeselskab. Det kontroversielle best\xc3\xa5r i, at gruppen \xc3\xa5benlyst st\xc3\xb8tter FARC og PFLP, der begge af EU og USA er betegnet som terrororganisationer._NEWLINE_Fighters+Lovers producerede i 2006 t-shirts til fordel for de to organisationer og var parat til at sende overskuddet til organisationerne, men gruppens medlemmer blev forinden arresteret, og pengene blev beslaglagt._NEWLINE_I november 2007 udsendte gruppen et album med titlen Cumbia Clash \xe2\x80\x93 from the jungle to the streets med sange, der st\xc3\xb8ttede FARC med cumbia/techno-musik._NEWLINE_Den 18. september 2008 blev flere af gruppens medlemmer d\xc3\xb8mt for terrorst\xc3\xb8tte. To fik seks m\xc3\xa5neders f\xc3\xa6ngsel, to fik fire m\xc3\xa5neders betinget f\xc3\xa6ngsel, to fik 60 dages betinget f\xc3\xa6ngsel og en blev frifundet.'